Jemen / Periytyykö kansalaisuus äidiltä?

Yemen / Does a mother transmit her citizenship?

**Kysymykset**

Siirtyykö Jemenin kansalaisuus äidiltä automaattisesti vai vaaditaanko kansalaisuuden saamiseksi joitain toimia ja vaikuttaako asiaan lapsen syntymäpaikka, isän kansalaisuus tai se, onko lapsi syntynyt aviolapsena vai avioliiton ulkopuolella?

***Questions***

Is Yemeni citizenship transmitted from mother to child automatically or does it require some acts, and does the child’s place of birth, paternal citizenship or marital legitimacy affect it?

## Siirtyykö Jemenin kansalaisuus äidiltä automaattisesti vai vaaditaanko kansalaisuuden saamiseksi joitain toimia ja vaikuttaako asiaan lapsen syntymäpaikka, isän kansalaisuus tai se, onko lapsi syntynyt aviolapsena vai avioliiton ulkopuolella?

Jemenin vuoden 1990 kansalaisuuslain mukaan lapsi saa syntyessään automaattisesti Jemenin kansalaisuuden, jos hänen isänsä on Jemenin kansalainen. Vuonna 2009 Jemenin kansalaisuuslakiin on tullut lakimuutos, jonka mukaan Jemenin kansalaisuuden saa myös äidiltä. Lain tekstissä ei tehdä eroa isän ja äidin, eikä aviollisen ja aviottoman syntyperän välillä.[[1]](#footnote-1) Jemenin Ottawan-suurlähetystön mukaan ulkomailla syntyneen jemeniläisen kansalaisuuden vahvistaminen ei vaadi erityisiä toimia, vaan syntymätodistuksen ja jemeniläisen vanhemman passin tai henkilöllisyystodistuksen (betaqa).[[2]](#footnote-2) Tämän jälkeen on kuitenkin käyty sisällissotaa ja maa on käytännössä jakautunut. Suomen ja YK:n lailliseksi tunnustama hallitus ulkomaanedustustoineen ei hallitse pääkaupunkia. Vuonna 2003 kuudeksi vuodeksi valittu parlamentti on jakautunut.

Yhdysvaltain ulkoministeriön mukaan jemeniläisen äidin ulkomailla syntynyt lapsi ei usein saakaan äitinsä kansalaisuutta, koska sisäministeriö edellyttää Jemenin kansalaisilta lupaa avioitumiseen ulkomaalaisen kanssa. Poikkeuksia tehdään aviomiehen kuoltua tai erottua. Useista muistakin lähteistä vuonna 2017 koostetusta selvityksestä ei ilmene, miksi Jemenin viranomaiset eivät tekisi poikkeuksia myös aviottomien lasten osalta.[[3]](#footnote-3) Kulttuurillisista syistä ulkomaillakaan asuvat äidit tuskin kuitenkaan haluavat käyttää laissa nimellisesti varattuja oikeuksiaan, jotka kotimaassa altistaisivat heidät yleiselle halveksunnalle ja rangaistuksille haureudesta.

Jemenissä naisiin kohdistuu muitakin vaatimuksia, jotka eivät perustu lakiin ja ovat ristiriidassa laillisten oikeuksien kanssa.[[4]](#footnote-4) Naisten liikkumista, passin hakemista ja asiointia viranomaisissa on rajoitettu.[[5]](#footnote-5)

Kansalaisuuslainsäädännön tarkoituksen vastaisesti monet lapset ovat jääneet vaille Jemenin kansalaisuutta.[[6]](#footnote-6) Useimmilla Jemenissä syntyneillä jemeniläisillä lapsilla ei ole kotimaassaan saatua syntymätodistusta, eikä sitä edellyttäviä kansalaisoikeuksia.[[7]](#footnote-7)

## Lähteet

ACCORD (Austrian Centre for Country of Origin and Asylum Research and Documentation). 27.4.2017. *Anfragebeantwortung zum Jemen: Staatsbürgerschaft eines Kindes einer jemenitischen Frau und eines somalischen Mannes, die nach islamischem Recht verheiratet sind [a-10122].* <https://www.ecoi.net/de/dokument/1400055.html> (käyty 3.6.2024)

Ali, Qasem Ali. 24.12.2018. *Yemeni children are receiving their passport for life.* UNICEF. <https://www.unicef.org/yemen/stories/yemeni-children-are-receiving-their-passport-life> (käyty 3.6.2024)

Canada, Immigration and Refugee Board of. 1.4.2010. *ZZZ103446.E.* <https://www.irb-cisr.gc.ca/en/country-information/rir/Pages/index.aspx?doc=453288> (käyty 3.6.2024)

HRW (Human Rights Watch). 4.3.2024. *Yemen: Warring Parties Restrict Women’s Movement.* <https://www.hrw.org/news/2024/03/04/yemen-warring-parties-restrict-womens-movement> (käyty 4.6.2024)

USDoS (United States Department of State). 15.7.2023*. 2023 Country Reports on Human Rights Practices: Yemen.* <https://www.state.gov/reports/2023-country-reports-on-human-rights-practices/yemen/> (käyty 3.6.2023)

Yemen, Republic of. 27.4.2009. *Law No. (17) for the year 2009, to amend Article (3) in Law No. (6) for the year 1990 on the Yemeni nationality.* UNHCR RefWorld. <https://www.refworld.org/legal/legislation/natlegbod/2010/en/123975> (käyty 3.6.2024)

**Tietoja vastauksesta**

Kyselyvastaus on laadittu noudattaen Euroopan unionin yhteisiä suuntaviivoja lähtömaatiedon tuottamisesta (2008). Vastaus perustuu huolellisesti valittuihin lähteisiin, joista kaikki on listattu vastauksen lähdeluetteloon. Ilmeisiä ja kiistattomia tosiasioita lukuun ottamatta kaikki esitetty tieto on tarkastettu useammasta lähteestä, ellei muuta erikseen mainita. Vastauksessa esitetyt tiedot on hankittu, arvioitu ja käsitelty huolellisesti, vastausajan ollessa rajattu. Vastaus ei kuitenkaan pyri olemaan kaikenkattava, eikä sitä tule pitää yksinään minkään oleskeluluvan, pakolaisaseman tai turvapaikkahakemuksen perusteena. Vaikka jotain tapahtumaa, henkilöä tai organisaatiota ei olisi mainittu vastauksessa, se ei tarkoita, etteikö kyseistä tapahtumaa olisi tapahtunut tai kyseistä henkilöä tai organisaatiota olisi olemassa. Vastaus ei välttämättä edusta Maahanmuuttoviraston virallista kantaa, eikä se ole poliittinen kannanotto tai oikeudellinen arvio.

**Information on the response**

This document was written by the Finnish Immigration Service´s COI Service according to the common EU-guidelines for processing factual COI (2008). It was therefore composed on the basis of carefully selected sources of information. All sources used are referenced. All information presented, except for undisputed/obvious facts has been cross-checked, unless stated otherwise. The information provided has been researched, evaluated and processed with utmost care within a limited time frame. However, this document does not pretend to be exhaustive. Neither is this document conclusive as to the merit of any particular claim to a residence permit, refugee status, or asylum. If a certain event, person or organization is not mentioned in the document, this does not mean that the event has not taken place or that the person or organization does not exist. The information in the document does not necessarily reflect the opinion of the authority and makes no political or judicial statement whatsoever.

1. Yemen 27.4.2009. UNHCR on virheellisesti konvertoinut päivämääräksi 28.11.2010. [↑](#footnote-ref-1)
2. Canada 1.4.2010. [↑](#footnote-ref-2)
3. ACCORD 27.4.2017; USDoS 15.7.2023 s. 47. [↑](#footnote-ref-3)
4. USDoS 15.7.2023 s. 34. [↑](#footnote-ref-4)
5. HRW 4.6.2024. [↑](#footnote-ref-5)
6. USDoS 15,7.2023 s. 38. [↑](#footnote-ref-6)
7. Ali 24.12.2018; USDoS 15.7.2023 s. 50. [↑](#footnote-ref-7)